CELEX: 62008CN0066
Language: hu
Date: 2008-02-18 00:00:00
Title: C-66/08. sz. ügy: Az Oberlandesgericht Stuttgart (Németország) által 2008. február 18-án benyújtott előzetes döntéshozatal iránti kérelem – Szymon Kozlowski elleni büntetőeljárás

26.4.2008   
            
            
               HU
            
            
               Az Európai Unió Hivatalos Lapja
            
            
               C 107/18
            
         Az Oberlandesgericht Stuttgart (Németország) által 2008. február 18-án benyújtott előzetes döntéshozatal iránti kérelem – Szymon Kozlowski elleni büntetőeljárás
   (C-66/08. sz. ügy)
   (2008/C 107/28)
   Az eljárás nyelve: német
   A kérdést előterjesztő bíróság
   Oberlandesgericht Stuttgart
   Az alap-büntetőeljárás résztvevői
   Szymon Kozlowski
   Az előzetes döntéshozatalra előterjesztett kérdések
   
               1)
            
            
               Annak megállapíthatóságát, hogy valaki az európai elfogatóparancsról és a tagállamok közötti átadási eljárásokról szóló, 2002. június 13-i 2002/584/IB tanácsi kerethatározat (HL L 190., 2002.7.18., 1. o.; magyar nyelvű különkiadás 19. fejezet, 6. kötet, 34. o.) 4. cikkének 6. pontja értelmében valamely tagállamban lakik vagy tartózkodik, kizárja-e az, hogy az érintett személy (1):
               
                           a)
                        
                        
                           nem tartózkodik megszakítás nélkül az érintett tagállamban,
                        
                     
                           b)
                        
                        
                           ott nem a tartózkodásra vonatkozó jogszabályoknak megfelelően tartózkodik,
                        
                     
                           c)
                        
                        
                           ott üzletszerűen bűncselekményeket követ el és/vagy
                        
                     
                           d)
                        
                        
                           ott fogva tartják?
                        
                     
         
               2)
            
            
               A kerethatározat 4. cikke 6. pontjának oly módon történő átültetése, hogy valamely tagállam saját állampolgárának – akarata ellenére történő – büntetés-végrehajtási célú kiadatása minden esetben tilos, más tagállam állampolgára esetében azonban hatósági mérlegelés alapján engedélyezhető, összeegyeztethető-e az uniós joggal, különösen az Európai Unióról szóló szerződésnek az Európai Közösséget létrehozó szerződés 12., valamint 17. és azt követő cikkeivel együttesen értelmezett, a hátrányos megkülönböztetés tilalmára és az uniós polgárságra vonatkozó 6. cikke (1) bekezdésével, és amennyiben igen, figyelembe kell-e azt venni legalábbis a mérlegelési jogkör gyakorlása során?
            
         
      (1)  HL L 190., 2002.7.18., 1. o.